****

**ΔΙΑΔΙΚΤΥΑΚΗ ΠΑΡΟΥΣΙΑΣΗ**

Ίδρυμα Έρευνας και Καινοτομίας - Προσκλήσεις

«CODEVELOP-REPowerEU/1223» και «PHD IN INDUSTRY/1223»

Τετάρτη - 7 Φεβρουαρίου 2024, 15:30 -17:00

**CODEVELOP-REPowerEU/1223**

Είσαι επιχείρηση και αναζητείς καινοτόμες λύσεις σε ενεργειακές προκλήσεις; Το πρόγραμμα «CO-DEVELOP- REPowerEU» με προϋπολογισμό €6 εκ. εξυπηρετεί τον σκοπό αυτό, προσφέροντας ευκαιρίες χρηματοδότησης €600,000 για συνεργασίες επιχειρήσεων με οργανισμούς έρευνας, για τον από κοινού σχεδιασμό και ανάπτυξη νέων τεχνολογιών και οικονομικά αποδοτικών λύσεων σε προκλήσεις όπως η κλιματική αλλαγή, η ενεργειακή απόδοση στη βιομηχανία, η αξιοποίηση ανανεώσιμων πηγών ενέργειας και η διασφάλιση της ανθεκτικότητας και ασφάλειας των ενεργειακών συστημάτων.

**PHD IN INDUSTRY/1223**

Το Πρόγραμμα «Διδακτορικό στη Βιομηχανία» δίνει την ευκαιρία σε κυπριακές επιχειρήσεις να εργοδοτήσουν φοιτητές/τριες διδακτορικού επιπέδου για υλοποίηση έργων έρευνας και καινοτομίας, τα οποία θα οδηγούν σε λύσεις που ανταποκρίνονται σε ανάγκες της κοινωνίας και των ίδιων των επιχειρήσεων, ενισχύοντας την ανταγωνιστικότητά τους. Με προϋπολογισμό €1,75 εκ, και μέγιστη χρηματοδότηση €150.000 ανά έργο, το πρόγραμμα δίνει τη δυνατότητα σε επιχειρήσεις να κάνουν ένα πρώτο βήμα προς τη δημιουργία τμήματος Έρευνας και Ανάπτυξης (Ε&Α), μέσω της πρόσληψης νέων εξειδικευμένων ταλέντων ή της ενίσχυσης του υφιστάμενου προσωπικού τους. Παράλληλα, προσφέρει ευκαιρίες απασχόλησης και εκτός του ακαδημαϊκού χώρου στη νέα γενιά ερευνητών/τριών, διευκολύνοντας τη διοχέτευση του επιστημονικού ταλέντου της χώρας προς την πραγματική οικονομία.

Ο νέος κύκλος του προγράμματος δίνει προτεραιότητα σε προτάσεις που δεν έχουν εξασφαλίσει προηγούμενη χρηματοδότηση από το ΙδΕΚ ή/και ευρωπαϊκά προγράμματα από το 2016 μέχρι και σήμερα καθώς επίσης και σε μεσαίες και μεγάλες επιχειρήσεις.

**Πρόγραμμα**

15:30 – 16:15 – Παρουσίαση Προγραμμάτων, Δρ Άννα Μαρία Χριστοφόρου, Λειτουργός Α’, Γραφείο Γενικού Διευθυντή Ιδρύματος Έρευνας και Καινοτομίας

16:15 – 17:00 – Ερωτήσεις / Συζήτηση

**ΔΗΛΩΣΗ ΣΥΜΜΕΤΟΧΗΣ**

Η δήλωση συμμετοχής υποβάλλεται **ΜΟΝΟ ΗΛΕΚΤΡΟΝΙΚΑ** ακολουθώντας τον σύνδεσμο:

<https://us02web.zoom.us/webinar/register/WN_N5wugRDwQAGIog24a1FFTg>